Anemone narcissiflora


Descrission 
A l'é na pianta erbosa auta da 20 a 25 cm. Le feuje radicaj a l'han ël picol, a son palmà e spartìe an tre segment; le feuje superior a l'han ël picol e a son gropà a tre a tre. 

Le fior, larghe da 20 a 30 mm, a son bianche, soens con ij bòrd venà ëd ross o bleu; a l'han jë stam sentraj e a son sensa nétar.

Ambient 
Comun ant ij pra pendèis calcaros con pH bàsich o neutr. A-j pias ël teren bastansa ùmid, da 600 a 2.500 m.

Fioridura 
Da magg a luj.

Particolarità 
Almanch doe autre specie a peulo esse confondùe con costa fior: l'Anemone sylvestris, pi rair; e l'Anemone baldensis, pi bass e pi rair anco'.

Arferiment bibliogràfich për chi a veul fé dj'arserche pì ancreuse 
 Anemone narcissiflora (L. 1753)

Anemone
Fior ëd montagna